Vändra vaibavabrikant ei suudaks selle maakoduta päevagi oma vabrikut juhtida
Aadu Juhkental (60) on ligi 30 aastat olnud Vändras asuva Valley vaibavabriku omanik. Vändrast on ta ka pärit. Vaibavabrikust 13 km kaugusel asub Juhkentalide pere maakodu, mille kohta ettevõtja ise ütleb, et selleta ei suudaks ta mitte ühtegi päeva oma vabrikut juhtida.
Kui Põhja-Pärnumaale sattunu on Vihtra külast mööda kruusateed 4,5 kilomeetrit edasi sõitnud, silmab ta Kajussaare-nimelist bussipeatust. Isegi busside väljumisajad ja sihtkohad on kirjas, kuigi busse pole sel teel kunagi sõitnud ega muidugi ka Kajussaare talu juures peatunud. Nii et Juhkentalide maakoju tulija peab arvestama, et peremees on vimkaviskaja.